Vlastimil Petržela

Vlastimil Petržela (s. 20. heinäkuuta 1953) on tšekkiläinen jalkapallovalmentaja ja entinen hyökkääjä.

 Ura 

Petržela aloitti pelaajauransa SK Prostějovin joukkueessa 1970-luvun alussa. Hän pelasi urallaan useissa eri seuroissa Tšekkoslovakiassa. Hän esiintyi Tšekkoslovakian maajoukkueessa kahdessa A-maaottelussa.Vlastimil Petržela Viitattu 27.12.2020. VLASTIMIL PETRŽELA Viitattu 27.12.2020.

Valmennusuransa Petržela aloitti SK Slavia Prahan apuvalmentajana kesällä 1986. Hän nousi seuran päävalmentajaksi saman vuoden lokakuussa ja valmensi seuraa kauden loppuun saakka palaten sen jälkeen apuvalmentajan tehtävään. Tammikuussa 1990 hänestä tuli jälleen seuran päävalmentaja aina kauden 1991/92 loppuun saakka. Hän valmensi 1990-luvulla Slavian lisäksi Slovan Libereciä, suurseura Sparta Prahaa sekä pisimpään vuosina 1996–2002 Bohemiansia.Vlastimil Petrzela Transfermarkt. Viitattu 27.12.2020.  Petrželan johdolla Bohemians putosi kaudella 1996/97 Tšekin liigasta, mutta nousi takaisin pääsarjaan kaudeksi 1999/2000. 

Kesäkuussa 2002 Petrželasta tuli FK Mladá Boleslavin päävalmentaja.Petržela má dovést Mladou Boleslav do ligy idnes.cz. Julkaistu 11.6.2002. Viitattu 27.12.2020. Hän valmensi seuraa vain syyskauden ajan siirtyen tammikuussa 2003 Zenitin päävalmentajaksi Venäjän pääsarjaan.Nejde mi o peníze, tvrdí Petržela idnes.cz. Julkaistu 29.11.2002. Viitattu 27.12.2020. Petržela luotsasi debyyttikaudellaan 2003 Zenitin Venäjän liigassa toiseksi, mutta seuraavilla kausilla joukkue joutui tyytymään heikompiin sijoituksiin. Hän sai potkut seurasta toukokuussa 2006.Zenit fired Petrzela PetersburgCity.com. Julkaistu 5.5.2006. Viitattu 27.12.2020. 

Elokuussa 2006 Petržela palasi valmentajaksi kotimaahansa, kun hänestä tuli Sigma Olomoucin päävalmentaja. Hän toimi tehtävässä kauden loppuun saakka.Přehled trenérů od roku 1982  SK Sigma Olomouc. Viitattu 27.12.2020. Kesällä 2007 hän siirtyi Azerbaidžaniin Neftçi Bakun päävalmentajaksi. Seura erotti hänet kuitenkin jo tammikuussa 2008.Demyanenko returns with Neftchi UEFA.com. Julkaistu 5.1.2008. Viitattu 27.12.2020. 

Baku-potkujensa jälkeen Petržela valmensi FC Viktoria Žižkovia, MFK Zemplín Michalovcea ja Vlašimia ilman suurempaa menestystä. Tammikuussa 2016 hänestä tuli FC Baník Ostravan päävalmentaja.Novým trenérem Baníku bude Vlastimil Petržela FCB. Julkaistu 28.12.2015. Viitattu 27.12.2020. Joukkue putosi kauden 2015/16 päätteeksi Tšekin liigasta, mutta Petržela jatkoi päävalmentajana ja luotsasi seuran 1. divisioonan mestariksi kaudella 2016/17 ja joukkue palasi takaisin pääsarjatasolle. Hän jätti valmentajan tehtävät kauden jälkeen ja jatkoi seurassa neuvonantajana.Petržela končí v Baníku jako trenér, bude poradcem majitele isport. Julkaistu 2.6.2017. Viitattu 27.12.2020.

Maaliskuussa 2018 Petrželasta tuli FC Fastav Zlínin päävalmentaja. Hän pelasti seuran putoamiselta liigasta, mutta sai potkut seurasta kauden jälkeen.Petržela končí ve Zlíně. Nepočítal jsem s tím, že to bude tak krátké, řek idnes.cz. Julkaistu 30.5.2018. Viitattu 27.12.2020.}</ref>

 Saavutukset 

 Venäjän liigacup: 2003
 Tšekin cup: 1996
 Tšekin 1. divisioona: 1999, 2017

 Lähteet 

Luokka:Tšekkiläiset jalkapalloilijat
Luokka:Tšekkoslovakialaiset jalkapalloilijat
Luokka:Tšekkiläiset jalkapallovalmentajat
Luokka:Tšekkoslovakialaiset jalkapallovalmentajat
Luokka:Vuonna 1953 syntyneet
Luokka:Elävät henkilöt